NACIONALNIM SPORTSKIM SAVEZIMA

ŽUPANIJSKIM I GRADSKIM SPORTSKIM ZAJEDNICAMA

SPORTSKIM UDRUGAMA I SPORTAŠIMA

SVIMA

Poštovani,

potaknuti mnogobrojnim upitima proteklih sati, oko pomoći za pogođene katastrofalnim potresom u Sisačko-moslavačkoj županiji, a u dogovoru sa Zajednicom sportskih udruga i saveza Sisačko-moslavačke županije, obavještavamo Vas da će se pomoć za sportaše i sportske udruge stradale u ovoj nevjerojatnoj katastrofi koordinirati preko Zajednice sportskih udruga i saveza Sisačko-moslavačke županije i Hrvatskog olimpijskog odbora-Ureda za programe lokalnog sporta. Sve detalje dostavit ćemo Vam u suradnji sa Zajednicom sportskih udruga i saveza Sisačko-moslavačke županije u vrlo kratkom vremenu.

Malo vremena je potrebno da Zajednica sportskih udruga i saveza Sisačko-moslavačke županije otvori poseban žiro-račun za ovu svrhu u cilju potpuno transparentnog uvida u korištenje ovih sredstava.

Stoga Vas ljubazno molimo da pričekate naše upute kako bi mi u sportskoj obitelji pomogli na najbolji mogući način onim našim članovima koji su u ovoj katastrofi najteže stradali.

Sve će se koordinirati sa Stožerom civilne zaštite Sisačko-moslavačke županije.

Informacije možete dobiti u Hrvatskom olimpijskom odboru-Uredu za programe lokalnog sporta ili u Zajednici sportskih udruga i saveza Sisačko-moslavačke županije na dolje navedene brojeve mobitela.

Hvala svima na pozitivnim mislima i budućoj pomoći.

S poštovanjem,

Pomoćnik glavnog tajnika za programe lokalnog sporta

Siniša Krajač

Siniša Krajač 098 208 565

Ljiljana Gavranović 099 2166472